চীন দেশৰ ৱুহান নামৰ ঠাইখনৰ পৰা সংক্ৰমিত হোৱা ক ’ ৰনা ভাইৰাছ ৰোগে সম্প্ৰতি সমগ্ৰ দেশখনকে ছানি ধৰিছে আৰু ধীৰে ধীৰে এই ৰোগ বিশ্বৰ বিভিন্ন দেশলৈ বিয়পি পৰিছে । চীন দেশত ইতিমধ্যে জৰুৰী কালিন অৱস্থা ঘোষনা কৰা হৈছে । এই বীজাণুৰ আক্ৰমণত ৰোগত ভুগি চীনত তিনিহেজাৰতকৈ অধিকৰ মৃত্যু হৈছে আৰু হাজাৰ হাজাৰ মানুহ আক্ৰান্ত হৈ আছে । ভাৰতলৈও ক ’ ৰনা ভাইৰাছ ধীৰে ধীৰে বিয়পিব ধৰিছে যিহেতু এশজনতকৈ অধিক ৰোগী এতিয়ালৈকে চিনাক্ত হৈছে । এই সময়তে ছচিয়েল মিডিয়াত ৱুহান ক ’ ৰনা ভাইৰাছৰ বিষয়ে না না উৰা বাতৰি বিয়পিব ধৰিছে । এই ধৰণৰ এক ফেচবুক পোষ্ট অসমত ছচিয়েল মিডিয়াৰ জৰিয়তে ভাইৰেল হব ধৰিছে । পোষ্টটোত এখন বিশেষ ফটো আপলোড কৰা হৈছে য ’ ত লিখা আছে, “ ক ’ ৰনা ভাইৰাছ হাওঁফাওঁ নোপোৱালৈকে আমাৰ গলধনত চাৰি দিন থাকে আৰু এইখিনি সময়ত ব্যক্তিজনে কাঁহিবলৈ আৰম্ভ কৰে আৰু গলধনত বিষ হয় । যদি ব্যক্তিজনে প্ৰচুৰ পৰিমাণে পানী সেৱন কৰে আৰু গৰম পানীত নিমখ বা ভিনেগাৰ মিহলি কৰি মুখ কুলকুলি কৰে তেন্তে এই (ক ’ ৰনা) ভাইৰাছটি দূৰ হয় । এই বাৰ্তাটো যিমান পাৰে চেয়াৰ কৰক । কাৰণ এই তথ্যটিৰ দ্বাৰা আপুনি কাৰোবাৰ জীৱন ৰক্ষা কৰিব পাৰে । অসমীয়া লৈ অনুবাদ কৰা হ ’ ল- নিৰোদ কুমাৰ ডেকা । ” উক্ত পোষ্টটো ৮.৪ হাজাৰ বাৰ শ্বেয়াৰ হৈছে । উক্ত ভাইৰেল পোষ্টটো সঁচা নেকি? সত্য কি?